Diari Oficial de la Generalitat Valenciana


Sumari del DOGV 6381, del 21-10-2010 (2010/10404)

Notificació de la sentència i interlocutòria d'aclariment del judici verbal número 2552/2009.
---------------------------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10557


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència i interlocutòria d'aclariment del judici verbal número 2552/2009. [2010/10597]  
Verbal desnonament falta pagament 002552/2009-B   
Demandant: Pilar Estrada Herrera.  
Procuradora: Rosa Isabel Andreu Nacher.   
Demandat: Milton Abelardo Londoño.  
Procurador/a: -   
Alexandre Ros Ros, secretari d'aquesta ciutat i partit, faig saber:  
Que en el judici a què s'ha fet referència més amunt s'ha dictat la sentència de data 15 de setembre de 2010, que té l'encapçalament i la dispositiva que, literalment, són com segueix:  
«Jutjat de Primera Instància número 4 de Castelló de la Plana   
Judici verbal número 2552/2009 (desnonament i reclamació de rendes)  
Sentència número 177/2009   
Castelló de la Plana, 15 de setembre de 2010   
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici verbal per desnonament i reclamació de rendes, promogudes per la procuradora Rosa Isabel Andreu Nacher, que actua en representació de Pilar Estrada Herrera, dirigida per la lletrada Salomé Pradas, contra Milton Abelardo Londoño (que ha sigut declarat en rebel·lia), d'acord amb els següents  
/.../  
Dispositiva   
Estime íntegrament la demanda interposada per la procuradora dels tribunals Rosa Isabel Andreu Nacher, en nom i representació de Milton Abelardo Londoño, contra Pilar Estrada Herrera:   
1. Declare resolt per no haver pagat les rendes i quantitats assimilades el contracte d'arrendament que lligava les parts i que tenia per objecte l'immoble siti al carrer del Cardenal Costa, número 61, 7é, H, de Castelló de la Plana.   
2. Condemne el demandat a sotmetre's a aquesta resolució i a deixar lliure, vacu i a disposició de la part actora l'immoble esmentat. S'assenyala a aquest efecte el dia 15 d'octubre de 2010 a les 09.30 hores, perquè es procedisca al llançament.   
3. Condemne la part demandada a pagar a l'actora:   
a) Tres mil cinc-cents euros (3.500,00 euros), en concepte de rendes impagades fins a la data de presentació de la demanda.  
b) En concepte de quantitats assimilades a rendes impagades fins a la data de presentació de la demanda, 195,84 euros de despeses d'energia elèctrica, 107,38 euros de consum d'aigua i 151,99 euros de subministrament de gas.  
c) Sis mil euros (6.000,00 euros), en concepte de rendes vençudes des de la interposició de la demanda fins a la data d'aquesta resolució.  
d) En concepte de quantitats assimilades a la renda produïdes des de la interposició de la demanda fins a la data d'aquesta resolució: 442,16 euros deguts per subministrament elèctric, 196,69 euros dels rebuts impagats d'aigua, 602,78 euros dels rebuts impagats de subministrament d'aigua, i 88,56 euros pels tres rebuts impagats corresponents a la taxa de recollida de fem.  
e) Les rendes que vencen i les quantitats assimilades meritades, fins al lliurament de la possessió de la finca.  
f. Més els interessos vençuts i que venceran segons els termes establits en el fonament de dret seté d'aquesta resolució.  
4. Condemne la part demandada a pagar les costes processals causades.   
Notifiqueu aquesta resolució a les parts en els termes disposats i advertiu-los que s'hi pot interposar un recurs d'apel·lació, que s'ha de preparar mitjançant un escrit adreçat a aquest Jutjat, dins del termini de cinc dies hàbils des que es notifique la resolució i amb els requisits de l'article 457 de la Llei d'Enjudiciament Civil; caldrà constituir, com a requisit exigible en el moment de preparar el recurs, el dipòsit exigit per la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre.  
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.   
Aquesta és la meua sentència, que pronuncie, mane i firme.   
Publicació. La sentència anterior ha sigut llegida i publicada en el dia de la seua data pel jutge que la subscriu, mentre estava constituït en audiència pública; hui, en done fe».  
Atés que es desconeix el domicili o la residència actuals de l'entitat demandada Milton Abelardo Londoño, de conformitat amb el que disposa l'article 497 de la Llei 1/2000, d'Enjudiciament Civil , ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència esmentada.  
Castelló de la Plana, 5 d'octubre de 2010.- El secretari: Alexandre Ros Ros.  
Verbal desnonament falta pagament 002552/2009-B   
Demandant: Pilar Estrada Herrera.  
Procuradora: Rosa Isabel Andreu Nacher.   
Demandat: Milton Abelardo Londoño.  
Procurador/a: -   
Alexandre Ros Ros, secretari d'aquesta ciutat i partit, faig saber:  
Que en el judici a què es fa referència més amunt s'ha dictat la interlocutòria d'aclariment de 24 de setembre de 2010, que té el text que, literalment, és com segueix:  
«Jutjat de Primera Instància número 4 de Castelló  
Verbal desnonament falta pagament 002552/20562-B  
Demandant: Pilar Estrada Herrera.  
Procuradora: Rosa Isabel Andreu Nacher.  
Demandat: Milton Abelardo Ondoño.  
Procurador/a: -  
Interlocutòria  
Magistrat jutge que la dicta: Víctor Calatayud Chollet.  
Lloc: Castelló de la Plana.  
Data: 24 de setembre de 2010.   
Antecedents de fet   
Únic. La representació processal de Pilar estrades Herrera, ha presentat un escrit on sol·licita l'aclariment de la sentència dictada en aquest procediment el dia 15 de setembre de 2010, perquè s'esmene l'error material consistent a alterar en la dispositiva l'ordre del demandant i del demandat.   
Fonaments de dret   
Primer. Si bé els tribunals no poden variar les resolucions que pronuncien després de firmades, l'article 214 de la Llei d'Enjudiciament Civil permet «aclarir algun concepte obscur i esmenar qualsevol error material que patisquen". En concret, el punt esmentat estableix que els errors materials manifestos i els aritmètics que patisquen les resolucions judicials podran ser esmenats en qualsevol moment.  
Segon. L'error que es pretén aclarir és manifest, per això pertoca esmenar-lo en els termes establits en la part dispositiva d'aquesta resolució.  
Tercer. De conformitat amb l'article 267.7 de la Llei Orgànica del Poder Judicial, no hi ha cap recurs contra les interlocutòries en què es resolga sobre l'aclariment, rectificació, esmena o complement a què es refereixen els apartats 1 a 6 del 267 de la Llei Orgànica del Poder Judicial, sense perjudici del recurs que siguen procedents, si pertoca, contra la sentència o interlocutòria a què es referisca la sol·licitud o actuació d'ofici del tribunal.  
Els terminis per als recursos que pertoquen contra la resolució de què es tracte s'interrompran des que se'n sol·licite l'aclariment, rectificació, esmena o complement i, en qualsevol cas, començaran a computar-se des de l'endemà de la notificació de la interlocutòria que reconeguera o negara l'omissió de pronunciament i disposara o denegara remeiar-la (267.8 de la LOPJ).   
Atesos els preceptes esmentats i tots altres que hi són aplicables de manera general i pertinent,  
Dispose  
Corregir l'error manifest observat en la dispositiva, en la sentència dictada en data 15 de setembre de 2010, en el sentit següent:   
On diu: «Estime íntegrament la demanda interposada per la procuradora dels tribunals Rosa Isabel Andreu Nacher, en nom i representació de Milton Abelardo Londoño, contra Pilar Estrada Herrera»;   
Ha de dir: «Estime íntegrament la demanda interposada per la procuradora dels tribunals Rosa Isabel Andreu Nacher, en nom i representació de Pilar Estrada Herrera, contra Milton Abelardo Londoño».   
La resta dels pronunciaments es mantenen íntegres.   
Notifiqueu aquesta resolució a les parts, i feu-los saber que no s'hi pot interposar cap recurs, sense perjudici dels recursos que siguen procedents, si pertoca, contra la sentència o interlocutòria a què es referisca la sol·licitud o actuació d'ofici del tribunal, els terminis dels quals s'interrompran des de la sol·licitud del seu aclariment, rectificació, esmena o complement i, en qualsevol cas, començaran a computar-se des de l'endemà de la notificació de la interlocutòria que reconeguera o negara l'omissió de pronunciament i acordara o denegara remeiar-la.  
Així ho dispose, mane i firme, Víctor Calatayud Chollet, magistrat jutge del Jutjat de Primera Instància número 4 de Castelló de la Plana. En done fe».  
Atés que es desconeix el domicili o la residència actuals de l'entitat demandada Milton Abelardo Londoño, de conformitat amb el que disposa l'article 497 de la Llei 1/2000, d'Enjudiciament Civil , ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la interlocutòria d'aclariment esmentat.  
Castelló de la Plana, 5 d'octubre de 2010.- El secretari: Alexandre Ros Ros.